Diari Oficial de la Generalitat Valenciana


Sumari del DOGV 5994, del 16-04-2009 (2009/3996)

ORDE de 2 d'abril de 2009, de la Conselleria d'Agricultura, Pesca i Alimentació, per la qual s'aproven les bases de les ajudes a les inversions en millora de les condicions de transformació i comercialització dels productes agrícoles i de l'alimentació, per al període 2009/2013.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5994

Data del DOGV
:   16-04-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/3996


Data del document
:   02-04-2009

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda a l'agricultura
    * indústria alimentària
    * ajuda pública
    * ajuda a la inversió
    * suport econòmic
    * petita i mitjana empresa
    * transformació alimentària
    * comercialització
    * desenvolupament rural
    * indústria agrària
    * FEOGA Garantia

ORDE de 2 d'abril de 2009, de la Conselleria d'Agricultura, Pesca i Alimentació, per la qual s'aproven les bases de les ajudes a les inversions en millora de les condicions de transformació i comercialització dels productes agrícoles i de l'alimentació, per al període 2009/2013. [2009/3996]  
El concepte de sistema agroalimentari engloba activitats econòmiques basades en la producció, la transformació i la comercialització dels productes de l'agricultura, la pesca i l'alimentació. La part de transformació i comercialització en fase majorista rep la denominació genèrica d'indústria agroalimentària.  
L'establiment d'un nou escenari comunitari de finançament de la política de desenvolupament rural, completa les polítiques d'ajuda al mercat i als ingressos aplicades en el marc de la política agrícola comuna, i contribuïx als objectius generals en matèria de política de cohesió econòmica i social, competitivitat i desenvolupament sostenible.  
Les activitats del nou Fons Europeu Agrícola de Desenvolupament Rural (d'ara endavant FEADER), i les operacions a què contribuïx han de ser coherents i compatibles amb les altres polítiques comunitàries, i per al septenni 2007/2013 aconsellen l'elaboració d'un nou instrument normatiu, que permeta l'aplicació en l'àmbit territorial de la Comunitat Valenciana, de les polítiques comunitària, nacional i autonòmica de suport al sistema agroalimentari.  
Per a això, per mitjà d'esta orde es canalitza el procediment de gestió dels règims d'ajudes següents: per a les empreses del sector agrícola, finançades pel FEADER, i també amb caràcter subsidiari, ajudes amb fons propis de la Generalitat Valenciana, com a continuació de règims anteriors compatibles amb el marc comunitari d'ajudes estatals en els esmentats sectors, sense perjuí de detallar les particularitats de la gestió dels fons FEADER, i que l'Agència Valenciana de Foment i Garantia Agrària (AVFGA) siga l'òrgan de gestió d'estos.  
Addicionalment, es contemplen unes ajudes especifiques per a aquelles actuacions estratègiques en l'àmbit de les grans inversions productives de caràcter col·lectiu sectorial, sustentades en processos d'integració empresarial i dirigides a impulsar la societat del coneixement, la innovació tecnològica, la protecció del medi ambient i la transformació dels sectors afectats. Igualment, es contemplen ajudes diferenciades per a la cooperació en el desenvolupament de nous productes, processos i tecnologies en el sector agrícola i alimentari, i en el sector forestal.  
L'any 2008 ja es va posar en marxa la mesura per mitjà de la convocatòria de les ajudes per a l'esmentat any, regulades per l'Orde de 28 de desembre de 2007, de la Conselleria d'Agricultura, Pesca i Alimentació, per la qual s'aproven les bases de les ajudes a les inversions en millora de les condicions de transformació i comercialització dels productes agrícoles i de l'alimentació, per al període 2007/2013 (DOCV núm. 5672, de 03.01.2008). L'experiència en la gestió aconsella realitzar determinades modificacions que es manifesten en estes noves bases, i que sense alterar les condicions fonamentals de la mesura, permeten agilitzar els procediments de concessió.   
En la regulació de les ajudes agrícoles i de l'alimentació s'han tingut en compte les disposicions contingudes en:  
- Els articles 28 i 29 del Reglament (CE) número 1698/2005, de 20 de setembre de 2005, del Consell, relatiu a l'ajuda al desenvolupament rural a través del Fons Europeu Agrícola de Desenvolupament Rural, i les modificacions introduïdes pel Reglament (CE) 74/2009, de 19 de gener, del Consell.  
- Els articles 19 i 20 del Reglament (CE) número 1974/2006, de 15 de desembre de 2006, de la Comissió, pel qual s'establixen disposicions d'aplicació del Reglament (CE) número 1698/2005, del Consell, relatiu a l'ajuda al desenvolupament rural a través del Fons Europeu Agrícola de Desenvolupament Rural.  
- El Reglament (CE) número 1975/2006, de 7 de desembre de 2006, de la Comissió, pel qual s'establixen disposicions d'aplicació del Reglament (CE) número 1698/2005, del Consell, pel que fa a l'aplicació dels procediments de control i la condicionalitat en relació amb les mesures d'ajuda al desenvolupament rural.  
- El Reglament (CE) número 800/2008, de 6 d'agost de 2008, de la Comissió, pel qual es declaren determinades categories d'ajuda compatibles amb el mercat comú en aplicació dels articles 87 i 88 del Tractat (reglament general d'exempció per categories) (L214, de 09.08.2008) (text pertinent a l'efecte de l'EEE).  
- El Reglament (CE) 1998/2006, de 15 de desembre de 2006, de la Comissió, relatiu a l'aplicació dels articles 87 i 88 del Tractat a les ajudes de minimis.  
- Les directrius comunitàries sobre ajudes estatals de salvament i de reestructuració d'empreses en crisi (2004/ C 244/02) (text pertinent a l'efecte de l'EEE).  
En l'àmbit nacional, les directrius estratègiques de la mesura de suport a les inversions en la indústria agroalimentària estan contingudes en el Pla Estratègic Nacional de Desenvolupament Rural 2007/2013, comunicat el 2 d'abril de 2007, i en el Marc Nacional de Desenvolupament Rural 2007/2013, aprovat en el Comité de Desenvolupament Rural de 25 d'octubre de 2007. La mesura ha sigut declarada en ambdós documents com horitzontal i, per tant, d'obligada aplicació en tot el territori nacional espanyol, amb el codi número 123.  
En conseqüència, s'inclou en el Pla de Desenvolupament Rural de la Comunitat Valenciana per al període 2007/2013, aprovat per Decisió de la Comissió C (2008) 3841, de 16 de juliol de 2008, en el seu eix 1, mesura 123, dins de l'objectiu general de l'augment del valor afegit dels productes agrícoles i forestals.  
Igualment, la gestió dels diferents tipus d'ajuda regulats en esta orde, se sotmet a allò que es disposa en la Llei 38/2003, General de Subvencions, i en el Reial Decret 887/2006, pel qual s'aprova el seu reglament.  
Per això, i en virtut de les facultats que em conferix l'article 28-e de la Llei 12/2007, del Consell, i l'article 47.3 del text refós de la Llei d'Hisenda Pública de la Generalitat Valenciana,  
ORDENE  
Article 1. Objecte i àmbit  
Aprovar les bases que regularan la concessió d'ajudes a les inversions dirigides a la millora de les condicions de transformació i comercialització dels productes agrícoles i de l'alimentació, exclosa la producció primària de productes agrícoles, i de les ajudes per a la cooperació en el desenvolupament de nous productes, processos i tecnologies en el sector agrícola, i alimentari, en l'àmbit territorial de la Comunitat Valenciana per al període 2009/2013.  
Article 2. Finançament de les ajudes  
1. Les ajudes regulades en esta orde estaran finançades pel FEADER, el Ministeri de Medi Ambient, Medi Rural i Marí (MARM) i la Generalitat Valenciana, en els percentatges que es determinen en el Marc Nacional, i el Programa de Desenvolupament Rural de la Comunitat Valenciana, aprovat per Decisió de la Comissió C (2008) 3841, de 16 de juliol de 2008.  
2. Igualment, per esgotament de les dotacions comunitàries, i subsidiàriament del règim finançat pel FEADER, es podran concedir ajudes amb fons propis de la Generalitat Valenciana, per a les mateixes finalitats, en les condicions fixades en el Reglament (CE) número 800/2008, de 6 d'agost de 2008, de la Comissió, pel qual es declaren determinades categories d'ajuda compatibles amb el mercat comú en aplicació dels articles 87 i 88 del Tractat (reglament general d'exempció per categories), i en Reglament (CE) 1998/2006, de 15 de desembre de 2006, de la Comissió, relatiu a l'aplicació dels articles 87 i 88 del Tractat a les ajudes de minimis.  
3. Per a cada exercici, es publicaran en el DOCV les convocatòries per a cada any i les línies de subvenció, juntament amb l'import global màxim que finance les ajudes en funció de les disponibilitats pressupostàries anuals.   
Article 3. Bases  
1. La concessió de les ajudes es regirà per les bases que figuren en l'annex I d'esta orde, per a les inversions dirigides a la millora de les condicions de transformació i comercialització dels productes agrícoles i de l'alimentació, i en l'annex II, per a les ajudes per a la cooperació en el desenvolupament de nous productes, processos i tecnologies en el sector agrícola i alimentari.  
2. Una vegada ateses totes les sol·licituds que complisquen els requisits establits en esta orde, els sobrants de crèdit resultants de les convocatòries finançades amb fons propis de les bases esmentades en el punt anterior, es podran destinar per a la seua assignació en aquella altra que presente una major demanda d'ajudes.  
3. Els impresos per a la sol·licitud i el pagament de les ajudes regulades en estes bases es publicaran anualment juntament amb la corresponent convocatòria d'ajudes.  
DISPOSICIONS ADDICIONALS  
1. Tots els actes dictats en els expedients de subvenció s'entendran condicionats al fet que en la corresponent resolució de concessió subsistisquen les mateixes circumstàncies de fet i de dret existents en el moment en què es van produir aquells actes.  
2. Les subvencions finançades per fons de la Unió Europea es regiran per la normativa comunitària en primer lloc, així com per les normes nacionals de desenvolupament i transposició.  
3. Les quanties màximes establides en esta resolució es podran veure incrementades per la dotació extraordinària prevista en el Pla d'Impuls dels Sectors Productius de la Generalitat Valenciana. La dotació extraordinària podrà anar dirigida a reconsiderar les sol·licituds presentades, que havent complit els requisits establits en la corresponent orde de bases, no s'hagen pogut aprovar per falta de dotació pressupostària, o a noves sol·licituds en el cas que s'òbriga un nou període de convocatòria.  
4. Les sol·licituds denegades en la convocatòria 2008 per aconseguir 3 punts en la fase de baremació podran sol·licitar la seua reconsideració per a la convocatòria 2009, en el termini que s'òbriga de sol·licitud, i serà vàlida tota la documentació presentada anteriorment, excepte la necessària per a la nova valoració que poguera incrementar la puntuació obtinguda.  
DISPOSICIÓ DEROGATÒRIA  
Queda derogada l'Orde de 28 de desembre de 2007, de la Conselleria d'Agricultura, Pesca i Alimentació, per la qual s'aproven les bases de les ajudes a les inversions en millora de les condicions de transformació i comercialització dels productes agrícoles i de l'alimentació, per al període 2007/2013 (2007/15780).  
DISPOSICIONS FINALS  
Primera  
En tot allò que no es regula en esta orde, s'aplicarà allò que es disposa en el Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, així com els preceptes bàsics de la Llei 38/2003, de 17 de novembre, General de Subvencions, i del Reial Decret 887/2006, de 21 de juliol, pel qual s'aprova el Reglament de la Llei General de Subvencions i l'article 28-e de la Llei 12/2007, del Consell.  
Segona  
Esta orde entrarà en vigor a partir de l'endemà de la publicació en el Diari Oficial de la Comunitat Valenciana.  
València, 2 d'abril de 2009  
La consellera d'Agricultura, Pesca i Alimentació,  
MARITINA HERNÁNDEZ MIÑANA  
ANNEX I  
Bases del règim de les ajudes a les inversions dirigides a la millora de les condicions de transformació i comercialització dels productes agrícoles i de l'alimentació  
Les bases reguladores d'estes ajudes contenen les especificacions següents:  
Primera. Objecte  
1. Establir, en l'àmbit territorial de la Comunitat Valenciana, les bases del règim d'ajudes a les inversions en millora de les condicions de transformació i comercialització dels productes agrícoles i de l'alimentació (exclosos els productes silvícoles i de la pesca) finançat pels fons del FEADER, en el marc del Reglament (CE) número 1698/2005, de 20 setembre, del Consell, en el Pla Estratègic Nacional de Desenvolupament Rural, en el Marc Nacional de Desenvolupament Rural i en el Pla de Desenvolupament Rural de la Comunitat Valenciana per al període 2007/2013.  
2. Establir les bases d'un règim d'ajudes finançat amb fons propis de la Generalitat Valenciana, i subsidiari del règim finançat pel FEADER. Les ajudes regulades en este règim es guiaran pels mateixos requisits i condicions generals que les concedides amb finançament comunitari, i es podran concedir per esgotament de les dotacions comunitàries, amb fons propis de la Generalitat Valenciana, per a les mateixes finalitats, en les condicions fixades en el Reglament (CE) número 800/2008, de 6 d'agost de 2008, de la Comissió, pel qual es declaren determinades categories d'ajuda compatibles amb el mercat comú en aplicació dels articles 87 i 88 del Tractat (reglament general d'exempció per categories), i en Reglament (CE) 1998/2006, de 15 de desembre de 2006, de la Comissió, relatiu a l'aplicació dels articles 87 i 88 del Tractat a les ajudes de minimis.  
3. Si les convocatòries anuals obertes en un exercici pressupostari o els següents així ho permeten, un beneficiari, per a un mateix projecte d'inversió, podrà sol·licitar ajudes finançades pels diferents fons de finançament però, en tot cas, només podrà rebre ajudes per un d'estos.  
Segona. Beneficiaris  
Podran ser beneficiaris de les ajudes a què es referixen estes bases, en funció dels requisits establits en les normes reguladores del tipus d'intervenció o finançament, els següents:  
A) Ajudes finançades pel FEADER   
1. Les persones jurídiques sobre les quals recaiga la càrrega financera de les inversions materials, i despeses que es consideren subvencionables, d'execució en l'àmbit territorial de la Comunitat Valenciana, que realitzen l'activitat per a la qual s'atorga l'ajuda, i que reunisquen la condició de microempresa i xicoteta i mitjana empresa definides segons els criteris establits de la Recomanació 2003/361/CE de la Comissió (2003/361/CE, de 06.05.2003).  
2. Per a les empreses que no estiguen previstes en l'article 2, apartat 1, de l'esmentada recomanació i que tinguen menys de 750 empleats i un volum de negocis anual (últim exercici tancat) inferior a 200 milions euros, calculats d'acord amb l'esmentada recomanació, la intensitat màxima de l'ajuda es reduirà a la mitat.  
3. També es podran acollir a estes ajudes, amb els límits esmentats en els apartats anteriors, i en les quanties que més endavant es determinen, les noves instal·lacions o inversions impulsades per processos de fusió, integració o agrupació empresarial, l'objectiu de les quals siga concentrar l'oferta o proporcionar servicis amb finalitat sectorial amb un grau de representativitat tal que el volum comercialitzat per les empreses que promouen les inversions supose un percentatge significatiu del volum total de la producció de la Comunitat Valenciana del producte/-s en els quals es base la seua activitat.  
4. Les inversions auxiliades hauran de complir les normes comunitàries aplicables. En el cas que les inversions es realitzen a l'efectes del compliment de normes comunitàries, només es beneficiaran de l'ajuda les inversions efectuades per les microempreses, destinades al compliment d'una nova norma comunitària.  
5. L'ajuda no es concedirà a les empreses en crisi, d'acord amb la definició establida en les directrius comunitàries sobre ajudes estatals de salvament i de reestructuració d'empreses en crisi (DO C 244, de 01.10.2004).  
B) Ajudes finançades amb fons propis de la Generalitat Valenciana  
1. El beneficiari haurà de reunir la condició de PIME i complir els mateixos requisits establits per al finançament comunitari de FEADER. Igualment, podran sol·licitar les ajudes finançades amb fons propis de la Generalitat Valenciana les persones físiques i tota entitat, independentment de la seua forma jurídica, que exercisca una activitat econòmica. En particular, es consideraran empreses les entitats que exercisquen una activitat artesanal o altres activitats a títol individual o familiar, així com les societats de persones i les associacions que exercisquen una activitat econòmica de forma regular.  
També podran tindre la condició de beneficiaris les agrupacions de persones físiques o jurídiques, públiques o privades, les comunitats de béns o qualsevol altre tipus d'unitat econòmica o patrimoni separat que, fins i tot, no tenint personalitat jurídica, puguen dur a terme els projectes o activitats que motiven la concessió de la subvenció. En este cas, s'haurà de fer constar expressament, tant en la sol·licitud com en la resolució de concessió, els compromisos d'execució assumits per cada membre de l'agrupació, així com l'import de subvenció que cal aplicar per cada un d'estos, que tindran igualment la consideració de beneficiaris. Així mateix, s'haurà de nomenar un representant o apoderat únic de l'agrupació, amb poders suficients per a complir les obligacions que, com a beneficiari, corresponen a l'agrupació. L'agrupació no es podrà dissoldre fins que haja transcorregut el termini de 4 anys a comptar des de la data de concessió de l'ajuda.  
2. Les empreses que en nombre d'empleats i volum de negocis excedisquen les xifres esmentades en l'apartat A).1, podran optar a una ajuda màxima de 200.000 euros, durant qualsevol període de tres exercicis fiscals, en les condicions establides en estes bases, en les del Reglament (CE) 1998/2006, de 15 de desembre de 2006, de la Comissió, relatiu a l'aplicació dels articles 87 i 88 del Tractat a les ajudes de minimis.  
A este efecte, addicionalment, se sol·licitaran del beneficiari les declaracions responsables següents:  
a) Sobre ajudes minimis concedides en l'exercici fiscal corrent i en els dos exercicis anteriors.  
b) Sobre altres ajudes rebudes per als mateixos costos subvencionables, amb la finalitat de comprovar que no se superen els límits de l'article 2.5 del Reglament 1998/2006, de 15 de desembre de 2006, de la Comissió.  
El beneficiari serà informat per escrit de l'import de l'ajuda, així com del seu caràcter de minimis, i es farà referència expressa a l'esmentat Reglament 1998/2006.  
3. De conformitat amb l'article 1.6 del Reglament (CE) 800/2008, no podran ser beneficiaris d'estes ajudes les empreses en crisi i les empreses que estiguen subjectes a una orde de recuperació pendent després d'una decisió prèvia de la Comissió que haja declarat una ajuda il·legal i incompatible amb el mercat comú.  
Tercera. Obligacions dels beneficiaris  
1. Amb caràcter general, els beneficiaris de les ajudes hauran de:  
a) Complir l'objectiu, executar el projecte o realitzar l'activitat que fonamenta la concessió de la subvenció.  
b) Justificar el compliment dels requisits i les condicions, així com la realització del projecte o l'activitat, i el compliment de la finalitat que determinen la concessió o el gaudi de la subvenció.  
Fer una comptabilitat separada, o bé un codi comptable adequat, per a totes les transaccions relatives a l'operació cofinançada pel FEADER.  
c) Sotmetre's a les actuacions de comprovació, que efectuarà l'òrgan concedent, així com qualssevol altres de comprovació i control financer que corresponen a la intervenció general en relació amb les subvencions i les ajudes concedides, i aportarà tota la informació que li siga requerida en l'exercici de les esmentades actuacions. Així mateix, s'hauran de sotmetre als controls sobre el terreny i a posteriori que realitzarà l'autoritat de gestió del programa, i qualsevol altre organisme de la Comissió amb competències de control de fons FEADER.  
Els beneficiaris de les ajudes cofinançades pel FEADER i, per tant, incloses en el Programa de Desenvolupament Rural (PDR) seran sotmesos als controls establits en el Reglament (CE) 1975/2006, de la Comissió, i així mateix hauran de mantindre a disposició de la Comissió els justificants de despeses i d'ingressos de l'operació cofinançada pel FEADER, durant, almenys, els 3 anys següents a aquell en què l'organisme pagador realitze el pagament final.  
d) Acreditar, amb anterioritat a dictar-se la proposta de resolució de concessió, que es troben al corrent en el compliment de les seues obligacions tributàries i davant de la Seguretat Social.  
e) Comunicar a l'òrgan concedent, en la sol·licitud de subvenció, així com en qualsevol moment de la vigència de l'expedient, la sol·licitud i/o obtenció d'altres ajudes per a la mateixa finalitat per altres administracions o ens públics. En el cas que la sol·licitud o concessió d'altres ajudes s'efectue durant la tramitació de l'expedient, esta comunicació s'haurà d'efectuar tan prompte com es sàpia i, en tot cas, amb anterioritat a la justificació de l'aplicació donada als fons percebuts.  
f) Adoptar les mesures necessàries per a fer públic adequadament el caràcter públic del finançament d'activitats, inversions o actuacions de qualsevol tipus que siguen objecte de subvenció, en els termes reglamentàriament establits.  
Quan l'actuació subvencionada pertanyent a una mesura inclosa en el Programa de Desenvolupament Rural (PDR) done lloc a una inversió el cost total de la qual supere els 50.000 euros, el beneficiari col·locarà una placa explicativa en què figurarà una descripció del projecte o de l'operació (que ocuparà com a mínim el 25% de la placa), així com la bandera europea i el lema "Fons Europeu Agrícola per al Desenvolupament Rural: Europa Invertix en Zones Rurals".  
Els mateixos requisits de publicitat s'aplicaran quan el finançament provinga, exclusivament, de fons propis de la Generalitat Valenciana i, en este cas, el beneficiari col·locarà una placa explicativa en què figurarà una descripció del projecte o de l'operació (que ocuparà com a mínim el 25% de la placa), així com la bandera oficial de la Comunitat Valenciana.  
g) Procedir al reintegrament dels fons percebuts quan procedisca, d'acord amb allò que s'establix en els articles 36, 37 i 40 de la Llei 38/2003, de 17 de novembre, General de Subvencions.  
i) Permetre a la Conselleria d'Agricultura, Pesca i Alimentació o a les entitats nomenades per a això el control de qualitat dels treballs realitzats i el material utilitzat.  
j) Estar inscrit o actualitzar la seua situació registral en el Registre d'Establiments Agroalimentaris, abans del pagament corresponent a la última anualitat de l'ajuda concedida. L'incompliment d'esta obligació implicarà el reintegrament de les ajudes parcials rebudes i els interessos corresponents.  
k) No ser deutor de la Hisenda de la Comunitat Valenciana per deutes vençuts, liquidats i exigibles.  
l) I qualsevol altra que legalment corresponga com a beneficiari de subvencions públiques.  
2. L'incompliment de les anteriors obligacions donarà lloc a l'exigència de les responsabilitats que corresponguen, d'acord amb la legislació vigent.  
Quarta. Objectius de les ajudes  
A) Ajudes finançades pel FEADER  
1. Les ajudes previstes en estes bases hauran de contribuir, amb caràcter general, al fet que les empreses agroalimentàries milloren el seu rendiment global com a empresa i augmenten la seua competitivitat i la seua eficiència a través del compliment dels objectius següents:  
- Desenvolupament d'una estructura moderna, integral i adequada.  
- La valoració de les matèries primeres de productors agraris vinculats a sistemes de producció artesanal.  
- Impuls de l'accés i el desenvolupament de la innovació i l'aplicació de les noves tecnologies.  
- Adaptació de les produccions a les demandes del mercat.  
- Avanç cap a la millora ambiental de la indústria alimentària.  
2. Igualment, es considera objectiu prioritari d'estes ajudes contribuir a la millora de la dimensió de les empreses per a facilitar l'accés a mercats més amplis, millorar la rendibilitat i contribuir a la seua permanència en el mercat.  
B) Ajudes finançades amb fons propis de la Generalitat Valenciana.  
Els objectius seran els mateixos que en les ajudes finançades pel FEADER.  
Quinta. Actuacions objecte de les ajudes  
1. Es consideren subvencionables, de conformitat amb les previsions dels reglaments comunitaris esmentats, les següents inversions i despeses:  
a) Les corresponents a l'adquisició de maquinària i d'equipament i instal·lacions nous lligats a la creació d'un establiment nou, l'ampliació o modernització d'un ja existent o l'inici d'una activitat que implique un canvi radical del producte o dels procediments de producció de l'establiment ja existent.  
b) Els honoraris professionals i de consultoria, estudis de viabilitat, adquisició de patents i llicències, més inversions imprevistes, que s'afegiran a les despeses a què es referix l'apartat a i fins a un límit del 12% de les esmentades despeses. La suma d'ambdós apartats conformarà la inversió sol·licitada a l'efecte del càlcul de l'ajuda que corresponga.  
2. Les inversions per a les quals se sol·licita l'ajuda hauran de complir els requisits següents:  
A) Ajudes finançades pel FEADER  
a) Afectar la transformació i/o comercialització dels productes enumerats en l'annex I del Tractat, excepte els productes de la pesca i els productes forestals.  
b) Tindre viabilitat economicofinancera, la qual cosa s'acreditarà amb una ràtio de fons propis sobre inversió auxiliable superior al 25%, en el balanç de l'últim exercici econòmic tancat anterior a la presentació de la sol·licitud. L'esmentat percentatge es referirà a capital social i es rebaixarà al 10% en el cas d'empreses de nova creació i s'acreditarà per mitjà d'escriptura pública.  
c) Complir les normes comunitàries aplicables a les inversions de què es tracte.  
d) Contribuir, en una mesura apreciable, a la consecució dels objectius esmentats en l'especificació quarta d'estes bases.  
e) Respondre a una necessitat estructural o territorial.   
f) Mantindre coherència amb les mesures aplicades a l'empara d'altres instruments comunitaris d'ajuda en el marc de la política agrícola comuna. En particular, i pel que fa a les accions col·lectives de comercialització posades en marxa per organitzacions de productors de fruites i hortalisses (OPFH) les inversions seran finançades en el marc d'esta orde quan la quantia del projecte d'inversió excedisca de 600.000 euros i comprometa més del 50% del fons operatiu de l'OPFH.  
B) Ajudes finançades amb fons propis de la Generalitat Valenciana.  
Es consideren subvencionables les mateixes actuacions i amb els mateixos requisits que s'especifiquen en els apartats 1 i 2 de l'apartat A per a les inversions en els productes agrícoles i de l'alimentació.  
De conformitat amb l'article 6 del Reglament (CE) 800/2008, les despeses de servicis de consultoria en favor de les PIME no podran superar els 2 milions d'euros per empresa i per projecte.  
3. Sectors d'activitat subvencionables  
Seran subvencionables pel FEADER aquelles activitats de transformació i comercialització el producte final de les quals estiga inclòs en l'annex I del Tractat i, en particular, les susceptibles d'enquadrar-se en alguns dels sectors següents:  
Hortofructícola fresc i creïlles.  
Hortofructícola transformat (inclou sucs i conserves, congelats i deshidratats).  
Fruites seques.  
Vins i alcohols.  
Oli d'oliva verge i oleaginoses.  
Cereals i arròs.  
Carni.  
Llavors, flors i plantes de planter.  
Llet i productes lactis.  
Ous, ovoproductes i aus.  
Alimentació animal i farratges.  
Seran subvencionables amb fons propis de la Generalitat Valenciana altres sectors de primera i segona transformació amb productes finals fora de l'annex 1 del Tractat i, en este cas, es prioritzaran les activitats enquadrades en els sectors de:  
Torrons i massapans.  
Gelats.  
Forn, pastisseria i brioxeria  
Sexta. Inversions i despeses no subvencionables  
1. Amb caràcter general, no podran ser subvencionades, de conformitat amb la normativa comunitària i nacional, les inversions i despeses següents:  
- Les despeses de constitució i primer establiment d'una societat.  
- Les relatives a l'obra civil, construcció i adquisició de béns immobles, incloent la compra de terrenys i despeses relacionades amb esta (honoraris de notari, impostos i semblants).  
- Treballs auxiliars i provisionals que no estiguen directament relacionats amb l'execució del projecte.  
- Les inversions començades amb anterioritat a l'obtenció del certificat d'elegibilitat de les inversions, quan siga preceptiu, faran el projecte inadmissible, excepte les despeses d'estudis de viabilitat econòmica.  
- Inversions en embelliment i equips de recreació (bar, pista de tenis i semblants). No obstant això, són finançables les despeses previstes amb finalitats pedagògiques o comercials (videoprojecció, televisors, vídeos i semblants).  
- Mobiliari d'oficina. No tenen eixa consideració les instal·lacions telefòniques, fax, fotocopiadores i ordinadors inclosos programes informàtics. S'admet l'adquisició d'equips i mobiliari de laboratori i de sales de conferències.  
- Compra de palets, boxs, palots i caixes de camp. Tampoc serà auxiliable la compra de material el període d'amortització del qual siga inferior a un any, d'acord amb les normes comptables i fiscals aplicables.  
- Compra i instal·lacions de maquinària i equips de segona mà, ni tampoc les despeses relatives al trasllat de maquinària ja existent fins al local d'emplaçament on es realitzarà el projecte.  
- Reparacions i obres de manteniment. No tenen la consideració de reparacions les operacions realitzades sobre maquinària instal·lada per a ampliar la seua capacitat o millorar les seues prestacions.  
- L'IVA i els impostos i taxes recuperables pel beneficiari.   
- Les despeses de lloguer d'equips i les inversions finançades per mitjà d'arrendament financer (lísing). Excepte si hi ha un compromís d'adquisició del bé abans que acabe el període establit per a la percepció de les ajudes. Altres costos lligats al contracte d'arrendament financer com ara: impostos, marge de l'arrendador, costos de refinançament, despeses generals o assegurances, no seran subvencionables. Així mateix, no seran subvencionables les adquisicions de béns en el marc d'un sistema de venda i arrendament retroactiu.  
- La mà d'obra pròpia ni els materials de la mateixa procedència.  
- La compra de vehicles destinats al transport extern a l'establiment.  
- Sous i despeses socials de personal, pagats pel beneficiari, sempre que no es complisca alguna d'estes condicions: que el personal haja sigut contractat especialment i exclusivament per a treballar en el projecte i que el personal siga acomiadat quan concloguen les inversions.  
- La comercialització de productes agrícoles i de l'alimentació procedents d'estos sectors que no comporte operacions de preparació del producte, manipulació, condicionament o envasament.  
- Les mesures que perseguisquen la realització de projectes d'investigació i la promoció de productes agrícoles.  
- Així mateix, s'hauran de tindre en consideració les limitacions que imposen les regles d'elegibilitat comunitàries aplicables a les accions finançades per fons estructurals i ajudes d'estat de finalitat regional en el sector agrícola.  
En este sentit, si una operació relativa a inversions patix durant els 5 anys següents al pagament de l'ajuda alguna modificació important que afecte a la seua naturalesa o a les seues condicions d'execució, o que proporcione un avantatge indegut a una empresa o un organisme públic, i que resulte, bé d'un canvi de la naturalesa del règim de propietat d'una determinada infraestructura, bé de la interrupció o del canvi de localització d'una activitat productiva, no serà cofinançable pel FEADER.  
2. A més de les limitacions expressades amb caràcter general, en les ajudes finançades pel FEADER no podran optar a l'ajuda aquelles inversions que:  
a) Estiguen dirigides al comerç al detall en destinació.   
b) Siguen de reposició o mera substitució d'equips i maquinària, excepte si la nova adquisició correspon a equips o maquinària diferents dels anteriors, bé per la tecnologia utilitzada o pel seu rendiment.   
c) Vagen dirigides a l'obtenció de productes d'imitació de la llet.   
3. A més de les limitacions expressades amb caràcter general, en les ajudes finançades amb fons propis de la Generalitat Valenciana, acollides al Reglament 800/2008 (article 12.1), el projecte d'inversió per al qual se sol·licita l'ajuda ha de referir-se a una inversió en actius materials per a la creació d'un nou establiment, l'ampliació d'un establiment existent, la diversificació de la producció d'un establiment en nous productes addicionals o un canvi essencial en el procés general de producció d'un establiment existent.  
Sèptima. Classe i quantia de les ajudes  
1. Les ajudes prendran la forma de subvenció, com un percentatge de la inversió subvencionable, i quedaran supeditades en la fase de pagament al percentatge de la inversió realment executada i pagada pel beneficiari.  
L'import total de l'ajuda estarà limitat al 20% de la inversió subvencionable, que es podrà incrementar per l'acumulació de circumstàncies que es detallen a continuació, encara que sempre sense superar el màxim del 40% de límit màxim.  
a. En un 3% de la inversió subvencionable, quan el peticionari siga una cooperativa, societat agrària de transformació o una altra entitat associativa agrària formalment constituïda.  
b. En un 5% de la inversió subvencionable per a les microempreses, que complisquen, almenys, una de les condicions següents:  
- estiguen situades en nuclis rurals amb menys de 2.000 habitants o zones rurals desfavorides (excloses zones urbanes).  
- posseïsquen la qualificació d'empresa artesana agroalimentària.  
c. En un 5% de la inversió subvencionable, quan existisquen acords interprofessionals o una relació contractual formalitzada entre els productors de matèria primera i les indústries de transformació i comercialització, que comprenga un mínim del 50% de la matèria primera utilitzada per l'empresa, i amb duració de més d'una campanya.  
d. En un 20% de la inversió subvencionable, les noves instal·lacions o inversions impulsades per fusions o processos d'integració o agrupació empresarial, l'objectiu de les quals siga concentrar l'oferta o proporcionar servicis amb finalitat sectorial, i que compten, com a mínim, amb 2 empreses que realitzen l'activitat a través de l'empresa resultant de la fusió, integració o agrupació empresarial.   
2. Quan les ajudes es concedisquen amb fons propis de la Generalitat Valenciana a xicotetes i mitjanes empreses s'adaptaran en la seua concessió a allò que s'establix en el Reglament 800/2008.   
a) La intensitat d'ajuda no podrà superar el 40% de les inversions subvencionables.  
b) Ajudes individuals d'un import alt, l'equivalent del qual en subvenció bruta no podrà superar 7,5 milions d'euros per empresa i per projecte d'inversió.   
3. Un mateix beneficiari, comptabilitzat en el conjunt del període 2007/2013 no podrà rebre ajudes amb un import superior a 6 milions d'euros. Esta limitació no s'aplicarà als projectes de fusió o integració empresarial de caràcter sectorial.   
Octava. Sol·licitud i documentació  
1. Les sol·licituds d'ajuda es tramitaran i es resoldran conjuntament en un únic procediment, d'acord amb allò que s'establix en esta disposició, i es presentaran en dos exemplars en els registres d'entrada dels servicis territorials d'Alacant, Castelló i València de la Conselleria d'Agricultura, Pesca i Alimentació, juntament amb la documentació que es determine en la corresponent convocatòria, o en els llocs i pels mitjans a què es referix l'article 38.4, de la Llei 30/1992, de 26 de novembre.  
Les sol·licituds que corresponguen a inversions en diferents sectors d'activitat o ubicació física s'hauran de formular en expedients independents per a cada sector o ubicació.  
Quan es produïsca la convocatòria de les ajudes, la presentació també podrà fer-se per mitjans telemàtics, utilitzant els impresos i els documents que es disposen en l'adreça electrònica http:/www.gva.es, Servicis al ciutadà/Prop/Laguia/ Tràmits i Servicis/Buscador; Descripció: transformació i comercialització;/Conselleria d'Agricultura, Pesca i Alimentació/Sol·licitud ajudes autonòmiques en la transformació i comercialització en destinació dels productes agrícoles i de l'alimentació/. Els mitjans i les tècniques electrònics, informàtics i telemàtics utilitzats hauran de complir els criteris de seguretat, normalització i conservació als quals es fa referència en el Decret 87/2002, de 30 de maig, pel qual es regula la utilització de la firma electrònica avançada en la Generalitat Valenciana, i el Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i regulació de les notificacions telemàtiques de la Generalitat.  
2. El termini de presentació de sol·licituds i els imports globals màxims es determinaran anualment en cada convocatòria.  
3. La presentació d'una sol·licitud no generarà cap dret a obtindre la subvenció. Tampoc determinarà reconeixement de drets en el supòsit que no s'aproven les ajudes en la corresponent llei de pressupostos de la Generalitat Valenciana.  
4. El fet formal de presentació de la sol·licitud d'ajuda significarà implícitament l'autorització a la Conselleria d'Agricultura, Pesca i Alimentació per a demanar dels organismes pertinents el certificat de compliment d'obligacions fiscals i davant de la Seguretat Social.  
5. S'haurà d'acreditar, per mitjà de declaració responsable, la no-concurrència de cap de les circumstàncies previstes en els punts 2 i 3, de l'article 13 de la Llei 38/2003, General de Subvencions, aportar declaració responsable de compliment de la norma sobre integració de persones amb discapacitat o, si escau, l'exempció, i així mateix declaració de percentatge de treballadors discapacitats sobre plantilla total, tancada a 31 de desembre de l'any anterior al de la presentació de la sol·licitud d'ajudes, d'acord amb allò que es disposa en el Decret 279/2004, del Govern Valencià.  
6. Per a preservar l'efecte incentivador de les ajudes s'haurà d'acreditar, per mitjà de declaració responsable, la no-iniciació d'inversions abans de la presentació de la sol·licitud. Una vegada presentada la sol·licitud, es podran executar les inversions sense esperar que la concessió d'ajuda es produïsca, i sense que això prejutge la decisió que finalment s'adopte que quedarà subjecta al resultat final d'una verificació detallada i al procés de valoració que es descriu en la base tretze.  
7. Les seccions d'indústries agràries dels Servicis Territorials de la Conselleria d'Agricultura, Pesca i Alimentació, a la vista de les sol·licituds i de la documentació aportada, demanaran del sol·licitant l'aportació de tots aquells documents o dades complementaris que estimen necessaris per a la resolució de l'expedient, en particular, l'ampliació de la documentació tècnica presentada en cas de considerar-se insuficient per a la seua adequada valoració, així com l'acreditació dels requisits a què es referix la documentació.  
Després de les comprovacions o ampliació de dades necessàries, remetran l'expedient complet acompanyat amb el llistat de control, segons el manual de procediment de l'ajuda, al servici competent en matèria d'indústries agroalimentàries. La documentació rebuda haurà de contindre necessàriament el pla anualitzat d'inversions de l'empresa, la inversió que es considera despeses elegibles a l'efecte de concessió de l'ajuda, desglossament de les partides considerades no elegibles i obligatorietat o no de la presentació de projecte tècnic com a requisit per al cobrament de l'ajuda.  
Novena. Modificacions voluntàries de la sol·licitud  
1. La sol·licitud originàriament presentada es podrà modificar en el termini de quinze dies des del tancament del període de presentació de sol·licituds, i sempre abans que siga objecte d'una resolució d'ajuda.  
2. Les esmentades modificacions no necessitaran autorització, encara que sí una comunicació motivada dirigida a les seccions d'indústries agràries dels Servicis Territorials de la Conselleria d'Agricultura, Pesca i Alimentació.  
Deu. Esmena de les sol·licituds  
Quan la sol·licitud no reunisca els requisits o no s'acompanye amb la documentació que resulte exigible o es considere necessària per a resoldre-la, de conformitat amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es requerirà per les seccions d'indústries dels Servicis Territorials de la Conselleria d'Agricultura, Pesca i Alimentació al sol·licitant perquè en el termini de deu dies esmene la falta o l'acompanye amb tots els documents preceptius, amb indicació que, si així no ho fera, se'l tindrà per desistit de la seua petició, prèvia resolució que haurà de ser dictada en els termes que es preveuen en l'article 42 de l'esmentada llei, del director territorial de la Conselleria d'Agricultura, Pesca i Alimentació en cada província.  
Onze. Ordenació i instrucció del procediment  
1. Les unitats encarregades de l'ordenació i la instrucció de l'expedient seran les seccions d'indústries agràries dels servicis territorials de la Conselleria d'Agricultura, Pesca i Alimentació en cada província, que d'ofici acordaran totes les actuacions necessàries per a la determinació, el coneixement i la comprovació de les dades en virtut de les quals s'ha de pronunciar la resolució.  
2. Si, excepcionalment, en la fase d'instrucció del procediment s'estimaren necessaris aclariments sobre la documentació aportada, es concedirà al sol·licitant un termini de 10 dies per a la seua presentació, transcorregut el qual es podrà declarar que ha perdut el seu dret al tràmit d'aportació documental, de conformitat amb allò que es disposa en l'article 76 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
3. Transcorregut l'esmentat termini sense l'aportació d'allò que s'ha sol·licitat, o complit el tràmit sense que amb la informació aportada es complisquen les condicions necessàries per a la seua valoració dins del procés competitiu d'estes bases, el/la director/-a general competent en indústries agroalimentàries resoldrà la denegació de l'ajuda per impossibilitat de passar a la fase de baremació, la qual cosa implicarà la denegació de l'ajuda per desestimació en el dret a la concessió, total o parcial de la subvenció a concedir.  
Dotze. Comissió d'Avaluació i procés de valoració de les sol·licituds   
1. La concessió de les ajudes es realitzarà per mitjà del procediment de concurrència competitiva a què es fa referència en l'article 22 de la Llei 38/2003, de 17 de novembre, General de Subvencions, d'acord amb els criteris de valoració que s'indiquen en la base tretze.  
2. Es crea una comissió d'avaluació formada per un president, amb categoria de cap d'àrea, un secretari, cap de servici, i 3 vocals, caps de secció o tècnics de la direcció general, designats pel/per la director/a general competent en indústries agroalimentàries, que serà l'encarregada de formular la proposta de resolució de la convocatòria d'ajudes.  
3. L'òrgan instructor sotmetrà a la comissió d'avaluació el conjunt de sol·licituds que han superat tots els controls per a sotmetre's a la fase de valoració. El barem es realitzarà en dos processos separats: d'una banda, les sol·licituds de fusió, integració o agrupació empresarial, per a les quals es reservarà un 20% dels crèdits disponibles en la convocatòria, i d'una altra la resta de beneficiaris. Els expedients s'ordenaran de més a menys puntuació en funció de l'aplicació del barem que s'explicita en la base tretze. Els sobrants dels crèdits reservats no utilitzats podran ser usats si fóra necessari indistintament per a l'altre grup d'expedients.  
4. Se seleccionaran els expedients per a la resolució positiva per orde de puntuació, fins a esgotar l'import reservat a cada grup. Se n'exclouran, i es denegaran definitivament sense possibilitat de reconsideració, els expedients que hagen rebut menys de 3 punts en la fase de valoració.  
5. Finalment, la comissió d'avaluació formularà la proposta de resolució pertinent, efectuada d'acord amb els criteris de valoració establits en estes bases.  
Tretze. Criteris de valoració   
Els expedients es puntuaran de la manera següent:  
a) Microempreses: 5 punts.  
b) Formula jurídica: societat cooperativa o societat agrària de transformació: 2 punts.  
c) Ajudes anteriors: no tindre concedida ajuda en les dos últimes convocatòries: 2 punts. En alguna de les dos: 1 punt. Este epígraf no s'aplicarà en les empreses de nova creació o procedents de fusions.  
d) Inversions dirigides a eliminar contaminacions, incrementar depuració, aprofitament de subproductes, estalvi energètic o introducció d'energies alternatives menys contaminants. Quan la inversió que demana les ajudes siga exclusivament mediambiental: 2 punts.  
Si el total de la inversió que demana l'ajuda no és totalment per a inversions mediambientals: 1 punt. En el cas d'inversions parcials, la part mediambiental haurà de superar el 10% de la inversió total elegible en equips i instal·lacions.  
e) Tipus d'inversió: adaptació de microempreses a normes comunitàries obligatòries, o trasllat forçat de qualsevol tipus d'empresa des de nucli urbà a una altra ubicació amb qualificació urbanística compatible amb ús industrial: 1 punt.  
f) Creació d'ocupació: ràtio nou ocupació sobre inversió en el projecte (nombre d'ocupacions noves previstes dividit per un import inversió). Per damunt de la mitjana: 1 punt.  
g) Valor afegit de l'empresa per ocupat. Resultat de dividir el valor afegit de l'empresa entre el nombre de treballadors, en l'exercici tancat anterior a la presentació de la sol·licitud. Per damunt de la mitjana: 1 punt.  
h) Rendibilitat econòmica de l'empresa: ràtio entre el resultat de les activitats ordinàries de l'empresa i l'actiu total. Per damunt de la mitjana: 1 punt.  
i) Política de qualitat: tindre establits i acreditar la implantació de sistemes de gestió i assegurament de qualitat, o gestió mediambiental: 1 punt.  
j) Política de seguretat alimentària: tindre establits i acreditar la implantació de sistemes de certificació de producte, referits a la seguretat alimentària de les produccions o de les instal·lacions, inclosos els programes de producció integrada: 1 punt.  
k) Creació de noves empreses: 5 punts. Si més del 50% del grup de promotors o del capital inicial esta format per dones o jóvens (menors de 40 anys), la puntuació anterior s'incrementarà amb un punt addicional. Esta puntuació és incompatible amb la de microempresa.  
l) Aplicació d'innovació tecnològica. Nous productes o nous processos: 1 punt.  
m) Exclusivament per a valorar les sol·licituds de fusió, integració o agrupació empresarial: major nombre d'empreses implicades en el procés: 1 punt.  
En cas d'empat en la puntuació obtinguda, es prioritzarà les empreses que hagen acreditat un major percentatge de discapacitats en relació amb la plantilla amb data 31 de desembre de l'any anterior al de la presentació de la sol·licitud d'ajudes. Si persistix la situació d'empat el desfarà la data anterior de presentació de la sol·licitud, i si finalment continua l'empat, la major ràtio de l'apartat e del barem (creació d'ocupació).  
Catorze. Resolució de les ajudes  
1. El Servici d'Indústries Agroalimentàries de l'Àrea de Pesca, Indústries i Cooperativisme, amb la proposta de resolució de la comissió d'avaluació, tramitarà la proposta de resolució definitiva de la convocatòria degudament motivada en el termini de cinc mesos comptadors des de l'inici del període de presentació de sol·licituds.  
2. Les sol·licituds finançades pel FEADER les resoldrà el/la director/a general competent en indústries agroalimentàries, de conformitat amb l'Acord de 31 de juliol de 2007, pel qual es deleguen les funcions d'autorització del pagament dels fons FEADER entre l'organisme pagador i els diferents òrgans administratius de la Conselleria d'Agricultura, Pesca i Alimentació i de la Conselleria de Medi Ambient, Aigua, Urbanisme i Habitatge.  
Les sol·licituds finançades per fons propis de la Generalitat Valenciana les resoldrà el/la directora/a general competent en indústries agroalimentàries, per delegació del/de la conseller/a d'Agricultura, Pesca i Alimentació.  
3. El termini de resolució s'establix en sis mesos, comptadors des de la data de l'inici del termini de presentació de sol·licituds. La falta de resolució en termini tindrà efectes desestimatoris. en els termes que es preveuen en l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en l'article 55 de la Llei 9/2001, de 27 de desembre, de Mesures Fiscals, de Gestió Administrativa i Financera i d'Organització de la Generalitat Valenciana.  
4. La resolució de la convocatòria es publicarà en el Diari Oficial de la Comunitat Valenciana, i les resolucions positives individuals i condicions particulars seran notificades a cada un dels beneficiaris.  
5. Les aprovacions de les sol·licituds degudament motivades i fonamentades establiran la inversió auxiliable, la quantia de les ajudes concedides com a percentatge de la inversió auxiliable, l'administració o les administracions que financen les ajudes (comunitària, nacional o autonòmica) i els seus percentatges de participació, les anualitats en què es distribuïxen, d'acord amb el pla d'inversió presentat en la sol·licitud, i el termini concedit al beneficiari en cada anualitat per a comunicar la realització de la inversió i per a justificar el pagament de les inversions realitzades.  
6. Les denegacions incloses en la resolució de la convocatòria es comunicaran a les persones interessades. Si la causa de la denegació és la inexistència de crèdit per aplicació del barem de priorització, amb petició prèvia de l'interessat, realitzada en el període comprés entre l'1 i el 31 de desembre de l'any de la convocatòria, podran ser reconsiderades en les dos convocatòries següents, sense tindre preferència per la seua antiguitat (excepte en cas d'empat, i sense perjudici del que s'establix en la base tretze, 2), i serà vàlida tota la documentació presentada anteriorment, excepte la necessària per a la nova valoració en l'exercici següent que puga incrementar la puntuació obtinguda.  
7. De conformitat amb les disposicions dels articles 116 i 117 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, la resolució del/de la director/a general competent en indústries agroalimentàries posarà fi a la via administrativa, i contra esta es podrà interposar potestativament un recurs de reposició davant del/de la director/a de la l'Agència Valenciana de Foment i Garantia Agrària (AVFGA) per a les ajudes FEADER o el/la conseller/a d'Agricultura, Pesca i Alimentació per a ajudes amb fons propis, en el termini d'un mes comptador des de l'endemà de la publicació o la notificació, o directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos.  
Quinze. Compatibilitat de les ajudes  
1. Les ajudes concedides finançades pel FEADER no són compatibles amb altres fons estructurals o qualsevol altre instrument financer comunitari.  
2. Cap de les inversions subvencionables previstes en esta orde pot beneficiar-se simultàniament de qualsevol altra ajuda publica per a la mateixa finalitat, llevat de les concedides a l'empara de l'Orde de 24 de gener de 2007, de la Conselleria d'Agricultura, Pesca i Alimentació (DOGV núm. 5447, de 09.02.2007), que es declaren compatibles, dins dels limites totals establits en el Reglament (CE) núm. 800/2008, relatiu a l'aplicació dels articles 87 i 88 del Tractat CE a les ajudes estatals a les petites i mitjanes empreses, i en el Reglament (CE) 1998/2006, de la Comissió, de 15 de desembre de 2006, relatiu a l'aplicació dels articles 87 i 88 del Tractat a les ajudes de minimis. Igualment es declaren compatibles les ajudes en forma de bonificacions d'interessos en préstecs concedits per instituts de crèdit oficial estatals o autonòmics per a inversions en modernització i millora de competitivitat de les empreses agroalimentàries.  
3. Per a les ajudes amb fons propis de la Generalitat Valenciana i, si s'escau, les bonificacions d'interessos declarades combatibles, acollides a les exempcions del Reglament General d'Exempció, o a la de minimis, els seran aplicables les disposicions sobre acumulació d'ajudes de l'article 7 del Reglament (CE) 800/2008 esmentat.   
4. L'import de les ajudes regulades en estes bases en cap cas podrà ser de tal quantia que, aïlladament o en concurrència amb ajudes d'altres administracions públiques, o d'altres ens públics, supere el 40% del cost de la inversió elegible a executar pel beneficiari.  
Setze. Sobre el termini per a la realització i justificació de les inversions  
1. L'incompliment dels terminis previstos per a la comunicació de la finalització de la inversió i de la justificació de les despeses realitzades en cada anualitat, sense obtindre pròrroga, suposarà la pèrdua de l'ajuda corresponent a l'anualitat en qüestió, o de la totalitat en cas d'una única anualitat.  
2. Les pròrrogues del període concedit en la resolució per a la realització i justificació de les inversions se sol·licitaran amb quinze dies naturals d'antelació al termini establit, davant de les seccions d'indústries agràries dels servicis territorials de la Conselleria d'Agricultura, Pesca i Alimentació, que remetran la sol·licitud, acompanyada del seu informe sobre procedència de la prorroga al/a la directora/a general competent en indústries agroalimentàries, que resoldrà sobre l'ampliació i comunicarà, si és el cas, el nou termini concedit per a la realització i justificació de les inversions.  
3. Per al pagament de l'ajuda serà necessari que, abans de la data establida en la resolució com a fi de la realització i justificació, les inversions es troben totalment acabades, la maquinària i l'equip instal·lats, i els pagaments totalment justificats per mitjà de factures i justificants de pagament o avals per les quantitats no pagades. L'incompliment d'esta condició, sense obtindre pròrroga, ocasionarà la pèrdua de l'anualitat o de l'ajuda total, si és el cas.  
Dèsset. Desviacions sobre les anualitats resoltes  
1. El pagament sol·licitat podrà comprendre l'import total de la subvenció en el cas de resolució total, o la part corresponent a l'anualitat de les inversions aprovades i realitzades relatives a despeses plurianuals. Una anualitat no serà susceptible de dividir-se en pagaments parcials.  
2. L'incompliment per minoració de la inversió programada en les anualitats del pla d'inversió aprovat tindrà com a conseqüència una penalització en el pagament de l'anualitat per valor de la mitat del percentatge d'incompliment. Esta penalització només s'aplicarà quan l'incompliment supere el 20% de la inversió aprovada en l'anualitat.  
Díhuit. Sobre modificacions quantitatives d'anualitats  
1. Les modificacions quantitatives del programa d'inversions presentat i, com a conseqüència, de les anualitats en les resolucions dictades, es presentaran davant de les seccions d'indústries agràries dels servicis territorials de la Conselleria d'Agricultura, Pesca i Alimentació, acompanyades d'una justificació valorada de les circumstàncies que concorren en la modificació.  
2. No podran presentar-se modificacions de la primera anualitat.  
3. Les sol·licituds de modificació es presentaran des de l'1 de novembre fins al 30 de novembre de l'any anterior a l'anualitat que es pretén modificar.  
4. El/La director/a general competent en indústries agroalimentàries resoldrà sobre la modificació sol·licitada en el termini màxim de dos mesos des de la presentació, tenint en compte la causa que ha originat la modificació, els compromisos ja contrets i les disponibilitats de la dotació pressupostària de l'exercici de què es tracte.  
Dènou. Sobre modificacions qualitatives d'anualitats  
1. Les modificacions qualitatives substancials del programa d'inversions presentat requeriran l'aprovació del/de la director/a general competent en indústries agroalimentàries.  
2. La sol·licitud de modificació de les inversions previstes a executar en l'anualitat es presentaran davant de les seccions d'indústries agràries dels servicis territorials de la Conselleria d'Agricultura, Pesca i Alimentació, acompanyades d'una justificació valorada de les circumstàncies que concorren en la modificació i de les factures proforma de les noves inversions  
3. En les noves inversions no previstes amb anterioritat serà necessari també presentar una declaració responsable de la no-iniciació de les inversions abans de la sol·licitud de modificació.  
4. El/La director/a general competent en indústries agroalimentàries resoldrà sobre la modificació sol·licitada en el termini màxim de dos mesos des de la presentació, tenint en compte la causa que ha originat la modificació, el manteniment de l'objectiu i la finalitat de les inversions previstes inicialment, i la possible alteració d'elements del barem tinguts en compte per a la valoració de la sol·licitud.  
5. La no-aprovació de les modificacions qualitatives sol·licitades implicarà la inelegibilitat de les noves inversions i, complementàriament, si s'alteren les condicions de la valoració per les quals es va atorgar l'ajuda, se'n podrà derivar la revocació de l'ajuda i exigir-se el reintegrament de les quantitats ja percebudes.   
Vint. Sol·licitud de pagament i justificació de les despeses   
1. La sol·licitud de pagament de la subvenció, dirigida al/a la director/a general competent en indústries agroalimentàries, es presentarà, abans de la data establida en la resolució de concessió per a cada anualitat de l'exercici en què s'haja concedit l'ajuda, al Registre General als servicis territorials, o de qualsevol altra de les formes previstes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
2. En les ajudes finançades pel FEADER, la direcció general competent en indústries agroalimentàries posseïx, per delegació de l'AVFGA, de conformitat amb l'acord de delegació de 30 de gener de 2007, les funcions d'autorització de pagaments, com també la practica dels controls, la qual cosa es farà constar expressament quan les resolucions s'adopten per delegació.  
3. Les seccions d'indústries agràries dels servicis territorials de la Conselleria d'Agricultura, Pesca i Alimentació seran les unitats responsables de l'emplenament correcte dels expedients de pagament de les ajudes acollides a esta orde, i amb esta finalitat demanaran als beneficiaris la documentació i els justificants de pagament.  
Quant a les despeses subvencionables i la justificació de les subvencions, caldrà ajustar-se a les disposicions dels articles 30 i 31 de la Llei 38/2003, de 17 de novembre, General de Subvencions, i quan l'import de la despesa subvencionable supere l'import de 12.000 euros en el supòsit de subministrament de béns d'equip o prestació de servicis per empresa de consultoria o assistència tècnica, el beneficiari haurà de presentar com a mínim tres ofertes de diferents proveïdors, i l'elecció entre estes es realitzarà d'acord amb criteris d'eficiència i economia, que caldrà justificar en la fase de pagament de l'ajuda, amb una memòria explicativa, quan no corresponga a la proposta econòmica més avantatjosa.  
4. La justificació de les despeses es realitzarà per mitjà del compte justificatiu amb l'aportació de justificants de despesa (i extractes bancaris que acrediten la materialització del pagament de les factures), regulada en l'article 72 del RD 887/2006, pel qual s'aprova el Reglament de la Llei 38/2003, de 17 de novembre, General de Subvencions.  
En tot cas, les factures hauran de presentar-se en original per a segellar-les i invalidar-les a les seccions d'indústries agràries dels servicis territorials de la Conselleria d'Agricultura, Pesca i Alimentació que corresponga. L'estampilla indicarà la subvenció per a la justificació de la qual s'han presentat i si l'import del justificant s'imputa totalment o parcialment a la subvenció. En este últim cas, s'indicarà la quantia exacta que resulte afectada per la subvenció. Una vegada realitzat l'estampillament, les còpies compulsades s'integraran en l'expedient i els originals es tornaran al beneficiari.  
5. Alternativament, i amb caràcter opcional, la justificació total o parcial de la inversió podrà fer-se per mitjà de la presentació del compte justificatiu amb l'aportació d'informe d'auditor, acompanyat de la documentació a què es fa referència en els articles 72 (memòria d'actuacions) i 74 (memòria abreujada) del RD 887/2006, pel qual s'aprova el Reglament de la Llei 38/2003, de 17 de novembre, General de Subvencions, sempre que es complisquen les condicions següents:  
a) La revisió d'auditoria tindrà l'abast i la naturalesa del treball que es determine i caldrà adjuntar-hi un certificat de l'equip auditor.  
b) La inadequació total del certificat d'auditoria a les especificacions s'entendrà com un incompliment de l'obligació de justificar, i podrà comportar, si no s'esmena, la pèrdua al dret de l'ajuda concedida i el reintegrament de les quantitats percebudes amb els interessos corresponents.  
c) El beneficiari haurà d'aportar els originals de les factures per a l'estampillament, i còpies de les factures i justificants de pagament a l'efecte de garantir-ne comprovacions ulteriors.  
d) Els honoraris a què done lloc este certificat d'auditoria podran ser considerats despesa elegible, dins del 12% d'honoraris i imprevistos que s'especifica en la base cinquena, apartat 1.  
Per a subvencions concedides per un import inferior a 60.000 euros, podrà tindre caràcter de document amb validesa jurídica per a la justificació de la subvenció el compte justificatiu regulat en l'article 75 del RD 887/2006. La mostra de factures requerides al beneficiari, triada per mostratge aleatori i amb criteris de risc, comprendrà almenys el 5% del total de les factures.  
6. Una vegada completat l'expedient de pagament, les unitats esmentades dels servicis territorials remetran al Servici d'Indústries Agroalimentàries la documentació aportada pel beneficiari, acompanyada de les llistes de control i la resta de documents corresponents que figuren en el manual de procediment de l'ajuda.  
A la vista d'esta documentació i de la proposta realitzada pel Servici d'Indústries Agroalimentàries, el/la director/a general competent en indústries agroalimentàries resoldrà sobre el pagament definitiu de l'anualitat o de l'ajuda.  
7. Únicament s'abonarà la totalitat de la subvenció concedida si la inversió del projecte ha sigut justificada íntegrament; en qualsevol altre cas, només s'abonarà la part de la subvenció proporcional als justificants de despesa aportats, sense perjudici del que s'establix en la base 17.2.  
En aplicació de l'article 31.1 del Reglament (CE) 1975/2006, si l'import sol·licitat del pagament en una anualitat supera en més d'un 3% l'import a pagar, després de l'estudi de l'admissibilitat de la sol·licitud de pagament s'aplicarà una reducció en la quantitat a pagar igual a la diferència entre els dos imports esmentats.  
No obstant això, no s'hi aplicarà cap reducció si el beneficiari pot demostrar que no és responsable de la inclusió de l'import no subvencionable.  
8. Per al pagament corresponent a l'ajuda, o en l'última anualitat en el cas de resolucions plurianuals, serà necessari que la inversió objecte de l'ajuda estiga inscrita en el Registre d'Establiments Agroalimentaris de la Conselleria d'Agricultura, Pesca i Alimentació.   
9. Els béns i elements constitutius de la inversió subvencionada no podran ser objecte de transmissió voluntària, ni l'activitat productiva podrà interrompre's voluntàriament, durant el període de cinc anys, comptadors a partir de la data de la resolució, o durant tota la seua vida útil si esta és menor. Per a les inversions cofinançades pel FEADER, el termini de 5 anys comença a comptar des del pagament de l'ajuda. L'incompliment d'esta condició serà causa del reintegrament de l'ajuda corresponent al bé en qüestió, proporcionalment al termini incomplit, més els interessos corresponents.  
10. El termini total d'execució de les inversions objecte de l'ajuda, incloses les pròrrogues concedides, no podrà superar els 5 anys, comptadors des de la data de la resolució. Les inversions executades i pagades fora d'esta data no seran susceptibles d'ajuda.  
11. El Servici d'Indústries Agroalimentàries o les seccions d'indústries agràries dels servicis territorials de la Conselleria d'Agricultura, Pesca i Alimentació podran, en qualsevol moment, efectuar les visites i comprovacions que considere necessàries per a verificar la realització i el funcionament normal de les actuacions subvencionades o requerir al beneficiari la presentació de qualsevol documentació encaminada a esta verificació.  
Vint-i-u. Reintegrament de les quantitats  
1. Són causes de reintegrament les previstes en els articles 36 i 37 de la Llei 38/2003, de 17 de novembre, General de Subvencions.  
2. En les ajudes finançades pel FEADER, en els casos d'irregularitats i de recuperació de quantitats indegudament pagades s'aplicaran les disposicions del Reglament 1848/06, relatiu a les irregularitats i a la recuperació de les quantitats indegudament pagades en el marc de la política agrícola comuna.  
Vint-i-dos. Pèrdua o minoració de l'ajuda  
1. Tota alteració de les condicions tingudes en compte per a la concessió de l'ajuda i, en tot cas, l'obtenció concurrent de subvencions o ajudes atorgades per altres administracions públiques o ens públics o privats, podrà donar lloc a la modificació de la resolució de concessió i, si és el cas, a la pèrdua del dret al cobrament total o parcial de la subvenció.  
2. Es podrà prescindir del tràmit d'audiència quan no figuren en el procediment ni siguen tinguts en compte en la resolució altres fets ni altres al·legacions o proves que els presentats per la persona interessada.  
Vint-i-tres. Règim d'infraccions i sancions  
El règim sancionador en la matèria regulada en esta orde és el que s'establix en el títol IV de la Llei 38/2003, de 17 de novembre, General de Subvencions.  
ANNEX II  
Bases del règim de les ajudes per a la cooperació en el desenvolupament de nous productes, processos i tecnologies en el sector agrícola i alimentari  
Les bases reguladores d'estes ajudes són complementàries de les del règim d'ajudes a les inversions dirigides a la millora de les condicions de transformació i comercialització dels productes agrícoles i de l'alimentació, i en tot allò que no es regula en estes, amb caràcter supletori, s'aplicarà el contingut de les bases esmentades.  
Les especificacions particulars són les següents:  
Primera. Objecte  
1. Establir, en l'àmbit territorial de la Comunitat Valenciana, un règim d'ajudes per a la cooperació en el desenvolupament de nous productes, processos i tecnologies en el sector de la transformació i comercialització de productes agrícoles, finançat amb fons propis de la Generalitat Valenciana, i en les condicions establides en l'article 15 del Reglament (CE) 800/2008, de la Comissió, de 6 d'agost de 2008, pel qual es declaren determinades categories d'ajuda compatibles amb el mercat comú en aplicació dels articles 87 i 88 del Tractat (Reglament general d'exempció per categories).  
2. A més de les limitacions expressades amb caràcter general, d'acord amb les disposicions del Reglament 800/2008 (article 12.1), el projecte d'inversió per al qual se sol·licita l'ajuda ha de referir-se a una inversió en actius materials o immaterials per a la creació d'un nou establiment, l'ampliació d'un establiment existent, la diversificació de la producció d'un establiment en nous productes addicionals o un canvi essencial en el procés general de producció d'un establiment existent.  
Segona. Beneficiaris  
1. Podran ser beneficiaris de les ajudes a què es fa referència en estes bases les empreses agroalimentàries dotades de personalitat jurídica a les quals corresponga la càrrega financera de les inversions, materials o immaterials, i despeses que es consideren subvencionables en la cooperació per al desenvolupament de nous productes, processos i tecnologies, d'execució en l'àmbit territorial de la Comunitat Valenciana, i que tinguen la condició de microempresa i petita i mitjana empresa definides segons els criteris establits en la Recomanació 2003/361/CE, de la Comissió (2003/361/CE, de 06.05.2003). D'acord amb les disposicions de l'article 1 del Reglament 74/09, del Consell, hauran d'intervindre en la cooperació almenys dos actors, els quals hauran de pertànyer a la indústria de transformació.  
D'acord amb les disposiciions d'esta recomanació, es considerarà empresa tota entitat, independentment de la seua forma jurídica, que exercisca una activitat econòmica. En particular, es consideraran empreses les entitats que exercisquen una activitat artesanal o altres activitats a títol individual o familiar, així com les societats de persones i les associacions que exercisquen una activitat econòmica de forma regular.  
També podran tindre la condició de beneficiaris les agrupacions de persones físiques o jurídiques, públiques o privades, les comunitates de béns o qualsevol altre tipus d'unitat econòmica o patrimoni separat que, encara que no tinguen personalitat jurídica, puguen dur a terme els projectes o les activitats que motiven la concessió de la subvenció.  
   
2. Les inversions de la cooperació podran ser assumides per més d'un beneficiari. En este cas, la relació haurà d'estar degudament formalitzada i entre els cooperants se'n designarà un beneficiari. Es podran justificar les inversions i i les despeses pel conjunt de participants en el procés de cooperació en la part proporcional a la seua participació, i amb les condicions següents:  
a) En la sol·licitud i en la concessió hauran de fer-se constar els compromisos d'execució assumits per cada membre de l'agrupació, així com l'import de subvenció a aplicar per cada un, que tindran igualment la condició de beneficiaris.  
b) Caldrà nomenar representant o apoderat únic de l'agrupació, amb prou poders per a complir les obligacions que, com a beneficiari, corresponen a l'agrupació.  
c) Els integrants de l'agrupació s'han de comprometre a no dissoldre's fins que no haja transcorregut el termini de prescripció previst en els articles 39 i 65 de la Llei 38/2003, General de Subvencions.  
d) Cada membre està obligat a complir els requisits de justificació respecte de les activitats realitzades en nom i per compte de l'agrupació. Esta documentació formarà part de la justificació que té l'obligació de rendir el beneficiari que va sol·licitar la subvenció.  
3. De conformitat amb l'article 1.6 del Reglament (CE) 800/2008, no podran ser beneficiaris d'estes ajudes les empreses en crisi, i les empreses que estiguen subjectes a una orde de recuperació pendent després d'una decisió prèvia de la Comissió que haja declarat una ajuda il·legal i incompatible amb el mercat comú.  
Tercera. Objectius de les ajudes  
1. Les ajudes previstes en estes bases hauran de contribuir, amb caràcter general, a la consecució d'algun dels objectius següents:  
1. Millorar la dimensió de les empreses per a facilitar l'accés a mercats més amplis, millorar la rendibilitat i contribuir a la seua permanència.   
2. Millorar la integració o la cooperació entre els vincles de la cadena i evitar la dispersió del valor afegit a altres sectors.   
3. Fomentar projectes integrats i la seua coordinació.   
4. Donar suport a les inversions derivades de l'aplicació de noves tecnologies.  
5. Donar suport a les inversions per a l'elaboració de nous productes i l'aplicació de nous processos i tecnologies.   
6. Donar suport a inversions derivades del disseny, desenvolupament i assaig de productes, processos i tecnologies derivades d'un procés de col·laboració per al desenvolupament d'innovació.  
7. Facilitar l'ús de noves tecnologies de la informació i comunicació (TIC), entre estes, el suport a la implantació de sistemes de comerç electrònic, estimulant l'accés a mercats majoristes de matèries primeres i venda de productes elaborats, i el suport a la implantació de sistemes informàtics de gestió que faciliten el control i el funcionament de les empreses.  
2. Es consideraran prioritàries totes les inversions que suposen la millora de la dimensió econòmica de les empreses, les que vagen dirigides a la reestructuració i la modernització de sectors que puguen veure's afectats, en un futur, per canvis substancials, i aquelles que contribuïsquen a potenciar i complementar plans estratègics de la Comunitat Valenciana o del Ministeri de Medi Ambient, Medi Rural i Marí.  
Quarta. Actuacions objecte de les ajudes  
1. Es consideren subvencionables, de conformitat amb allò que es preveu en l'article 20 del Reglament (CE) número 1974/2006, de 15 de desembre de 2006, de la Comissió, les inversions materials i immaterials que corresponen a activitats de desenvolupament de productes, processos i tecnologies, i les relacionades amb la cooperació, per a l'ús dels nous productes, processos i tecnologies amb finalitats comercials.  
Es consideren inversions materials els actius corresponents a instal·lacions, maquinària i equips; i inversions immaterials els actius vinculats a la transferència de tecnologia per mitjà de l'adquisició de drets de patents, llicències, saber fer (know-how) o coneixements tècnics no patentats.  
2. Per a ser considerats costos subvencionables els actius immaterials hauran de complir totes les condicions següents:  
a) S'utilitzaran exclusivament en l'empresa beneficiària de l'ajuda.  
b) Es consideraran actius amortitzables.  
c) S'adquiriran a tercers en condicions de mercat sense que l'adquirent estiga en posició d'exercir control sobre el venedor o viceversa.   
d) En el cas d'ajudes a la inversió destinades a PIME, s'hauran d'incloure en els actius de l'empresa durant, almenys, tres anys.   
3. D'acord amb allò que s'establix en l'article 26 del Reglament 800/2008, podran ser auxiliables també les despeses en servicis de consultoria si la intensitat d'ajuda no excedix del 50% dels costos subvencionables, es tracta de costos per servicis prestats per consultors externs i els servicis no consistixen en activitats permanents o periòdiques ni estan relacionats amb les despeses d'explotació normals de l'empresa, com són els servicis rutinaris d'assessoria fiscal, els servicis jurídics periòdics o els de publicitat.  
4. El procés de cooperació implicarà la col·laboració, per a la consecució de les finalitats, d'un mínim de dos empreses agroalimentàries.  
Quinta. Classe i quantia de les ajudes  
1. Les ajudes prendran la forma de subvenció, i es fixen en el 40% de la inversió subvencionable, i queden supeditades en la fase de pagament al percentatge de la inversió realment executada i pagada pel beneficiari.  
2. Quan les ajudes es concedisquen a xicotetes i mitjanes empreses s'adaptaran en la seua concessió a allò que s'establix en el Reglament 800/2008.  
a) La intensitat d'ajuda no podrà superar el 40% de les inversions subvencionables.  
b) Ajudes individuals d'un import alt, l'equivalent del qual en subvenció bruta no podrà superar 7,5 milions d'euros per empresa i per projecte d'inversió.   
3. A estes ajudes acollides els serà aplicable allò que s'ha disposat sobre acumulació d'ajudes per als mateixos costos subvencionables en l'article 7 del Reglament (CE) 800/2008.  
Sexta. Sol·licitud i documentació  
1. Les sol·licituds d'ajuda es dirigiran al/la director/-a general competent en indústries agroalimentàries, es tramitaran i es resoldran conjuntament en un únic procediment, d'acord amb allò que s'establix en estes bases, i es presentaran en dos exemplars en el Registre d'Entrada de la Conselleria d'Agricultura, Pesca i Alimentació, juntament amb la documentació que s'establisca en la convocatòria d'ajudes, o en els llocs i pels mitjans a què es fa referència en l'article 38.4, de la Llei 30/1992, de 26 de novembre.  
La presentació es podrà fer també per mitjans telemàtics, utilitzant els impresos i els documents que es disposen en l'adreça electrònica http:/www.gva.es, Servicis al ciutadà/Prop/Laguia/Tràmits i Servicis/Buscador; Descripció: transformació i comercialització;/Conselleria d'Agricultura, Pesca i Alimentació/Sol·licitud ajudes autonòmiques en la transformació i comercialització en destinació dels productes agrícoles i de l'alimentació. Els mitjans i les tècniques electrònics, informàtics i telemàtics utilitzats hauran de complir els criteris de seguretat, normalització i conservació a què es fa referència en el Reial Decret 263/1996, de 16 de febrer, pel qual es regula la utilització de tècniques electròniques, informàtiques i telemàtiques per l'administració General de l'Estat, i, per a això, és imprescindible que la persona o l'entitat sol·licitant dispose d'un certificat d'identitat expedit per la Fàbrica Nacional de la Moneda i Timbre (certificat 2CA que conté la firma electrònica).  
2. El termini de presentació de sol·licituds i els imports globals màxims es determinaran anualment en cada convocatòria.  
3. La presentació d'una sol·licitud no generarà cap dret a obtindre subvenció. Tampoc determinarà reconeixement de drets en el supòsit que no s'aproven les ajudes en la corresponent llei de pressupostos de la Generalitat Valenciana.  
4. El fet formal de presentació de la sol·licitud d'ajuda significarà implícitament l'autorització a la Conselleria d'Agricultura, Pesca i Alimentació per a demanar dels organismes pertinents els certificats de compliment d'obligacions fiscals i davant de la Seguretat Social.  
5. S'haurà d'acreditar, per mitjà de declaració responsable, la no-concurrència de cap de les circumstàncies previstes en els punts 2 i 3, de l'article 13 de la Llei 38/2003, General de Subvencions, aportar declaració responsable de compliment de la norma sobre integració de persones amb discapacitat o, si escau, l'exempció, i així mateix declaració de percentatge de treballadors discapacitats sobre plantilla total, tancada a 31 de desembre de l'any anterior al de la presentació de la sol·licitud d'ajudes, d'acord amb allò que es disposa el Decret 279/2004, del Govern Valencià.  
6. Per a preservar l'efecte incentivador de les ajudes s'haurà d'acreditar, per mitjà de declaració responsable, la no-iniciació d'inversions abans de la presentació de la sol·licitud. El sol·licitant podrà executar les inversions sense esperar que la concessió d'ajuda es produïsca, i sense que això prejutge la decisió que finalment s'adopte que quedarà subjecta al resultat final d'una verificació detallada i al procés de valoració que es descriu en la base tretze.  
Sèptima. Esmena de les sol·licituds  
1. Quan la sol·licitud no reunisca els requisits o no s'acompanye amb la documentació que resulte exigible o es considere necessària per a resoldre-la, de conformitat amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es requerirà, pel Servici d'Indústries Agroalimentàries de l'Àrea de Pesca, Indústria i Cooperativisme, al sol·licitant perquè en el termini de deu dies esmene la falta o l'acompanye amb tots els documents preceptius, amb indicació que, si així no ho fera, se'l tindrà per desistit de la seua petició, prèvia resolució que haurà de ser dictada en els termes que es preveuen en l'article 42 de l'esmentada llei, pel/la director/-a general competent en indústries agroalimentàries.  
2. Si, excepcionalment, en la fase d'instrucció del procediment s'estimaren necessaris aclariments sobre la documentació aportada, es concedirà al sol·licitant un termini de 10 dies per a la seua presentació, transcorregut el qual es podrà declarar que ha perdut el seu dret al tràmit d'aportació documental, de conformitat amb allò que es disposa en l'article 76 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Octava. Comissió d'Avaluació i procés de valoració de les sol·licituds   
1. La concessió de les ajudes es realitzarà per mitjà del procediment de concurrència competitiva a què es fa referència en l'article 22 de la Llei 38/2003, de 17 de novembre, General de Subvencions, d'acord amb els criteris de valoració que s'indiquen en la base novena.  
2. Les sol·licituds seran valorades per la mateixa Comissió d'Avaluació creada en les bases de les ajudes a les inversions dirigides a la millora de les condicions de transformació i comercialització dels productes agrícoles i de l'alimentació.  
3. L'òrgan instructor, que és el Servici d'Indústries Agroalimentàries de l'Àrea de Pesca, Indústries i Cooperativisme, elevarà l'expedient a la Comissió d'Avaluació perquè procedisca a avaluar les sol·licituds admeses i desestimades, i formule la pertinent proposta de resolució, efectuada d'acord amb els criteris de valoració establits en estes bases.  
Novena. Criteris de valoració   
Els expedients es puntuaran de la manera següent:  
a) Major nombre de productors a què arribaran els beneficis de la cooperació: 1 punt.  
b) Major nombre d'empreses participants en la cooperació: 1 punt.  
c) Existència de convenis d'investigació amb organismes oficials o privats dedicats a la investigació agroalimentària: 1 punt.  
d) Cooperació per a la resolució d'un problema de gestió mediambiental: 1 punt.  
e) Cooperació per a la implantació de TIC: 1 punt.  
f) Cooperació per al desenvolupament d'un nou producte o procés amb transcendència sectorial, i que supose una novetat absoluta en el sector en què desenvolupen la seua activitat les empreses cooperants: 2 punts.  
g) Cooperació per a la valoració de productes o subproductes de matèries primeres agràries de productors de la Comunitat Valenciana: 1 punt.  
h) Projectes que tracten d'activitats que tinguen especial interés per afectar o estar inclosos en plans estratègics de la Comunitat Valenciana: 1 punt.  
Deu. Resolució de les ajudes  
1. El Servici d'Indústries Agroalimentàries de l'Àrea de Pesca, Indústries i Cooperativisme, amb la proposta de resolució de la Comissió d'Avaluació, tramitarà la proposta de resolució definitiva de la convocatòria degudament motivada en el termini de cinc mesos a comptar des de l'inici del període de presentació de sol·licituds.  
2. Les sol·licituds seran resoltes pel/la director/-a general competent en indústries agroalimentàries, per delegació del/la conseller/-a d'Agricultura, Pesca i Alimentació.  
3. El termini de resolució s'establix en 6 mesos, a comptar des de la data de l'inici del termini de presentació de sol·licituds. La falta de resolució en termini tindrà efectes desestimatoris en els termes que es preveuen en l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en l'article 55 de la Llei 9/2001, de 27 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.  
4. La resolució de la convocatòria serà publicada en el Diari Oficial de la Comunitat Valenciana, i la resolució individualitzada i les condicions particulars seran notificades a cada un dels beneficiaris.  
5. Les aprovacions de les sol·licituds degudament motivades i fonamentades establiran: la inversió auxiliable, la quantia de les ajudes concedides com percentatge de l'esmentada inversió, les anualitats en què es distribuïxen, d'acord amb el pla presentat en la sol·licitud, i el termini concedit al beneficiari en cada anualitat per a comunicar la realització de la inversió i per a justificar el pagament de les inversions realitzades.  
6. Les denegacions incloses en la resolució de la convocatòria seran comunicades als interessats. Si la causa de la denegació fóra la inexistència de crèdit per aplicació de la valoració, prèvia petició de l'interessat, realitzada en el període comprés entre l'1 i el 31 de desembre de l'any de la convocatòria, podrà ser reconsiderada una única vegada en la convocatòria de l'exercici següent, sense gaudir de preferència per la seua antiguitat, i serà vàlida tota la documentació presentada anteriorment, excepte la necessària per a la nova valoració en l'exercici següent que poguera incrementar la puntuació obtinguda.  
7. De conformitat amb allò que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la resolució del/la director/-a general competent en indústries agroalimentàries posarà fi a la via administrativa, i contra esta es podrà interposar, potestativament, recurs de reposició davant del/la conseller/-a d'Agricultura, Pesca i Alimentació en el termini d'un mes, comptat des de l'endemà de la seua publicació o notificació, o directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos.  
8. Notificada l'aprovació, l'interessat enviarà un escrit d'acceptació en el termini de quinze dies naturals. En cas contrari s'entendrà que renuncia a l'ajuda concedida.  
Onze. Sol·licitud de pagament i justificació de les despeses   
1. La sol·licitud de cobrament de la subvenció, dirigida al/la director/-a general competent en indústries agroalimentàries, es presentarà abans de la data establida en la resolució de concessió de l'ajuda per a cada anualitat, en el Registre General de la Conselleria d'Agricultura, Pesca i Alimentació o en qualsevol altra de les formes previstes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú  
2. El Servici d'Indústries Agroalimentàries de l'Àrea de Pesca, Indústries i Cooperativisme serà la unitat responsable del correcte emplenament dels expedients de pagament de les ajudes acollides a esta orde, per al qual demanaran dels beneficiaris la documentació i els justificants de pagament corresponents.  
3. Pel que fa a les despeses subvencionables i la justificació de les subvencions caldrà ajustar-se a allò que es disposa en els articles 30 i 31 de la Llei 38/2003, de 17 de novembre, General de Subvencions, i quan l'import de les despeses subvencionables supere l'import de 12.000 euros en el supòsit de subministrament de béns d'equip o prestació de servicis per empresa de consultoria o assistència tècnica, el beneficiari haurà de presentar, com a mínim, 3 ofertes de diferents proveïdors i l'elecció d'entre estes es realitzarà d'acord amb criteris d'eficiència i economia, i s'haurà de justificar en la fase de pagament de l'ajuda, amb una memòria explicativa, quan no recaiga en la proposta econòmica més avantatjosa   
4. La justificació de les despeses es realitzarà per mitjà del compte justificatiu amb aportació de justificants de despeses, regulat en l'article 72 del Reial Decret 887/2006, pel qual s'aprova el Reglament de la Llei 38/2003, de 17 de novembre, General de Subvencions, el model i les característiques del qual detallen en els impresos que s'acompanyen amb la sol·licitud d'ajuda i que es publicaran en les corresponents convocatòries anuals.  
5. El Servici d'Indústries Agroalimentàries de l'Àrea de Pesca, Indústries i Cooperativisme podrà, en qualsevol moment, efectuar les visites i les comprovacions que considere necessàries per a verificar la realització i el funcionament normal de les actuacions subvencionades o requerir al beneficiari la presentació de qualsevol documentació encaminada a l'esmentada verificació.